ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *23/6/2022***

**ΜΑΡΤΥΡΙΑ ΑΠΟ ΤΟ ΦΟΙΤΗΤΙΚΟ ΚΙΝΗΜΑ (1967-74)**

Ο Δήμος Αγίας Βαρβάρας και οι εκδόσεις Ιωλκός συνεργάστηκαν για τη βραδιά παρουσίασης του βιβλίου «Μαρτυρία από το ματωμένο φοιτητικό κίνημα (1967-74)» του Λουκά Θ. Αποστολίδη.

Η εκδήλωση την οποία θα χαιρετήσει ο Δήμαρχος Αγίας Βαρβάρας κ. Λάμπρος Μίχος, θα πραγματοποιηθεί την Τετάρτη 29 Ιουνίου με ώρα έναρξης 19.30 στην αυλή του εμβληματικού Κέντρου Λόγου και Τέχνης Ελένη Γλύκατζη Αρβελέρ.

Η επανέκδοση του παρόντος έργου έχει ως στόχο πέραν της ιστορικότητας των γεγονότων να μοιραστεί τα συναισθήματα των νέων εκείνης της δύσκολης εποχής με τη σημερινή γενιά του ψηφιακού κόσμου.

Την παρουσίαση θα κάνουν οι Ζαχαρίας Ζούπης (Γενικός διευθυντής «Opinion”), Θεόδωρος Φορτσάκης (Καθηγητής Νομικής στη Σχολή Αθηνών), Νάντια Γιαννακοπούλου (βουλευτής ΠΑΣΟΚ), Λουκία Αποστολίδη (Ψυχολόγος).